

УНИВЕРЗИТЕТ У БЕОГРАДУ

ФАКУЛТЕТ ОРГАНИЗАЦИОНИХ НАУКА

Јове Илића 154, Београд

# ИЗБОРНОМ ВЕЋУ ФАКУЛТЕТА ОРГАНИЗАЦИОНИХ НАУКА ДЕКАНУ ФАКУЛТЕТА ОРГАНИЗАЦИОНИХ НАУКА

Одлуком Изборног већа Факултета организационих наука 05-02 бр. 4/8-1 од 08.02.2023. године именовани смо за чланове Комисије за припрему Извештаја за избор једног сарадника у звање сарадника у настави за ужу научну област Софтверско инжењерство, на одређено време од једне године са пуним радним временом.

На основу увида у достављени конкурсни материјал, Комисија упућује Декану и Изборном већу Факултета следећи

ИЗВЕШТАЈ

Конкурс за избор једног сарадника у звање сарадника у настави за ужу научну област Софтверско инжењерство, објављен је у листу “Послови” Националне службе за запошљавање бр. 1028 од 22.02.2023. са роком за пријављивање у трајању од 15 дана.

У предвиђеном року пријавила се једна кандидаткиња – **Ана Коруновић** – која је доставила конкурсом захтевану документацију.

# ПОДАЦИ О КАНДИДАТУ

1. Биографски подаци

**Коруновић Ана**, рођена је 17. октобра 1999. године у Пожаревцу, Република Србија. Основну школу ,,Доситеј Обрадовић“ завршила је у Пожаревцу, са просеком 5,00. Средњу школу, „Пожаревачка гимназија“, природно – математички смер, такође у Пожаревцу, завршила је са просеком 5,00. Након завршене средње школе, 2018. године, уписује основне академске студије на Факултету организационих наука у Београду , смер Информациони системи и технологије. Све испите је положила у року, са просечном оценом 9,70. Након основних академских студија, октобра 2022. године Ана уписује мастер академске студије, такође на Факултету организационих наука, студијски програм Софтверско инжењерство и вештачка интелигенција.

Јове Илића 154, 11 000 Београд, Србија, Тел.: (011) 3950 - 800,Факс: (011) 2461 - 221

ПИБ: 100383934, Матични број: 07004044, Текући рачун: 840-1344666-69

Епошта: dekanat@fon.bg.ac.rs; Посетите: [www.fon.bg.ac.rs](http://www.fon.bg.ac.rs/)

У новембру 2021. године и 2022. године, поводом прославе Дана факултета, добила је признања за изузетан успех. Добитник је стипендије Фонда за младе таленте, Доситејеве стипендије, за школску 2021/22 годину.

Током студирања највише пажње је посветила предметима Катедре за софтверско инжењерство. Познаје више програмских језика, методологија и софтверских алата. Говори енглески језик.

1. Радно искуство

У октобру 2022. године изабрана је и ангажована за сарадника ван радног односа на Факултету организационих наука, на Катедри за софтверско инжењерство. Учествовала је у извођењу наставе на основним академским студијама, на предметима Пројектовање софтвера, Програмирање 2, Софтверски патерни, Принципи програмирања и Интелигентни системи.

1. Научни радови

1. А. Korunovic, S. Vlajic, " Интеграција Swing и JavaFx технолохија коришћењем Abstract Factory патерна ", 2023 27th International Conference on Information Technology (IT), Zabljak, Montenegro, 2023 (рад прихваћен за објављивање)

# ЗАКЉУЧАК И ПРЕДЛОГ КОМИСИЈЕ

Законом о високом образовању и Статутом Факултета организационих наука је дефинисано да „Факултет бира у звање сарадника у настави студента мастер студија који је претходне нивое студија завршио са укупном просечном оценом најмање осам (8)“.

На основу увида у достављену документацију, комисија је утврдила да се на конкурс у предвиђеном року пријавила једна кандидаткиња: **Ана Коруновић**. Кандидаткиња је доставила сву потребну документацију која је дефинисана конкурсом и утврђено је да испуњава услове прописане Законом о високом образовању и Статутом Факултета организационих наука.

На основу приложене документације и на основу непосредног увида у досадашње ангажовање кандидаткиње, комисија закључује да је кандидаткиња **Ана Коруновић** остварила значајне резултате у досадашњем образовању и педагошком раду, да је успешно испуњавала све задатке током различитих ангажовања на факултету, ван радног односа и показала склоност ка научно-истраживачком раду.

Ценећи стручне квалификације кандидаткиње, Комисија предлаже Декану и Изборном већу Факултета организационих наука да се **Ана Коруновић** изабере за сарадника у звању сарадника у настави за ужу научну област Софтверско инжењерство, на одређено време од једне године са пуним радним временом.

У Београду, 13.03.2023. године

ЧЛАНОВИ КОМИСИЈЕ

др Владан Девеџић, редовни професор - председник

Универзитет у Београду – Факултет организационих наука

др Синиша Влајић, редовни професор – члан

Универзитет у Београду – Факултет организационих наука

др Марија Благојевић, ванредни професор - члан

Универзитет у Крагујевцу - Факултет техничких наука у Чачку